100 Premye Jou Barack Obama sou Pouvwa a / Kèk Reyalizasyon Nouvo Gouvènman Ameriken an.
Prezidan Obama ap make 100 premye jou li kòm prezidan ameriken nan moman yon nouvo defi pwente devan n: se grip pòsin nan ki menase p
Prezidan ameriken an, Barack Obama, ap make 100 premye jouli sou pouvwa a jodi mèkredi 29 avril la avèk, antwòt, 2 evenman enpòtan kote otorite yo pral mete yon aksan espesyalsou sa nouvo gouvènman Lèzetazini an reyalize jiskaprezan. Dabò misye Obama apfè yon rankont anba tonèl nan vil Saint Louis, Eta Missouri, kote li pral palede pwogram ki nan inisyativ administrasyon n nan lanse pou l fè fas ak krizekonomik la; se konsa tou lidè ameriken an gen pou l abòde efò gouvènman an apfè pou l pote bon jan refòm nan sistèm swen sante a ak lòt kesyon enpòtan. Pita nan jounen an (se 2èm gwo evennman an kap make selebrasyon 100 premye jou yo), prezidan an ap retounen nan la MezonBlanch kote li pral bay yon konferans pou laprès e radyo ak televizyon praldifize konferans sa a a travè tout peyi a. Apèn Misye Obama te montesou pouvwa a le 20 janvye 2009, li te anonse yon kalandriye travay chaje anbisyon. Premyeprezidan nwa-ameriken an te lanse yon pwogram 785 milya dola pou ranfòse ekonomiamerikèn nan ak yon seri de lòt inisyativ pou bay sistèm finansye a ak endistriotomobil la jarèt. Sou plan sekirite nasyonal la ak afè etranjè, prezidan anpase lòd pou otorite yo fèmen prizon kote yo mete teworis sou baz navalGwantanamo a, nan Kiba, epi li chanje apwòch Lèzetazini nan lagè Irak la akkonfli Afganistan an. Msye Obama pran dispozisyon tou pou l chanje imajLèzetazini a letranje avèk yon re-oryantasyon politik entènasyonal peyi a ki, pouanpil obsèvatè, reprezante yon veritab revolisyon kote, pa egzanp, li fè ouvètisou mond mizilman an, sou Kiba, Iran, Kore di Nò ak Venezwela. Prezidan Obama ap make 100 premye jou li sou pouvwa a ak yon kòtpopilarite ki, an mwayèn, depase 60 pou 100. Byen bonè maten an, nan kadaktivite prezidan an pou jounen an, li rankontre nan Mezon Blanch la ak SenatèPennsilvani, Arlen Specter, ki pran desizyon yè madi a pou l kite Pati Repibliken an e pase nan kan demokrat la. Pandan misye Obama ap make 100 premye jou li sou pouvwa a,gen yon lòt gwo defi ki pwente devan n san zatann: se grip pòsin nan ki deja touyeplis pase 150 moun o Meksik e ki kòmanse menase popilasyon an o Zetazini aklòt kote sou planèt la. Jdesmara@voanews.com